Terry Fox
<s>Terrance Stanley "Terry" Fox (Winnipeg, Kanada, 28. srpnja 1958. - New Westminster, 28. lipnja 1981.), kanadski humanitarac, sportaš i borac protiv raka.</s>

<s>Postao je poznat po svome Maratonu nade, utrci kroz Kanadu koju je trčao sa umjetnom nogom kako bi skupio novac za istraživanje raka.</s><s>U spomen na njega svake godine u rujnu ljudi iz raznih zemalja sudjeluju u utrci Utrka Terryja Foxa (engl.</s><s>Terry Fox Run), najvećoj jednodnevnoj akciji prikupljanja novca za borbu protiv raka.</s>

<s>Životopis 
Terry Fox rodio se u gradu Winnipeg, Manitoba, a odrastao je u gradu Port Coquitlam, Britanska Kolumbija.</s>

<s>Sport 
Kao dječak i kasnije mladić strastveno je volio sport i intenzivno se bavio njime.</s><s>Nije bio snažan i velik stoga je morao puno više trenirati nego njegovi vršnjaci, što mu nije prestavljalo veliki problem zbog njegove upornosti.</s><s>U srednjoj školi Fox je volio košarku i želio je igrati na poziciji graditelja igre za svoju srednjoškolsku momčad.</s><s>Pošto je bio nizak morao je svaki dan trenirati.</s><s>Uskoro je postao najbolji branič svoje momčadi i uspio u svome naumu.</s>

<s>Kao mladić osvojio je brojne medalje u skokovima u vodu i plivanju impresiravši mnoge ljude svojom kondicijom i izdržljivošću.</s><s>Iako su mu mnogi trener savjetovali da se počne baviti vodenim sportovim profesionalno Fox je odlučio slijediti svoj san da postane nastavnik tjelesnog odgoja.</s><s>Nakon završetka srednje škole krenuo je na sveučilište u gradu Burnaby, Britanska Kolumbija, gdje je studirao kineziologiju.</s>

<s>Nesreća 
Dana 12. studenog 1976. godine Fox je vozeći kući svoj automobil doživio prometnu nesreću.</s><s>Zabio je svoj mali automobil u kamion.</s><s>Na sreću nije bilo stradalih, jedino je Terry koji je i skrivio nesreću, osjećao bol u desnom koljenu.</s>

<s>Osteosarkom 
Godine 1977. žaleći se na bol u desnom koljenu, Terry Foxu dijagnosticiran je zloćudni tumor kosti osteosarkom.</s><s>Tada jedino liječenje te bolesti bila je amputacija.</s><s>Desna noga mu je amputirana nekoliko centimetara iznad koljena.</s>

<s>Maraton Nade 
Tri godine nakon što je u dobi od 18 godine izgubio nogu, mladi sportaš odlučio je trčati od obale do obale kako bi skupio novac za istraživanje raka.</s><s>Kada je stvarao Maraton Nade ideja mu je bila skupiti 1 dolar od svakog kanadskog državljanina.</s>

<s>Utrka je počela 12. travnja 1980. godine.</s><s>Fox je toga dana umočio nogu u Atlantski ocean.</s><s>Cilj mu je bio namočiti ponovno nogu, ali u Tihi ocean u gradu Victoria, Britanska Kolumbija.</s><s>Također je napunio dvije veće boce s vodom iz oceana.</s><s>Jednu za uspomenu, a drugu kako bi je ulio u Pacifik.</s><s>Planirao je pretrčati oko 42 km (26,2 milja) na dan.</s><s>Međutim nije uspio.</s><s>Metastaze osteosarkoma proširile su se u pluća i 1. rujna 1980. godine bio je prisiljen stati nadomak grada Thunder Bay, Ontario nakon 143 dana trčanja.</s><s>Pretrčao je 5373 km (3339 milja oko 23,3 milja dnevno) kroz kanadske države: Newfoundland, Nova Scotia, Otok Princa Edwarda, New Brunswick, Quebec, i Ontario.</s>

<s>Smrt 
U lipnju 1981. godine Terry je dobio upalu pluća i 27. lipnja je pao u komu.</s><s>Kasnije 28. lipnja u 4:35 je preminuo.</s>

<s>Vidi još 
The Terry Fox Story</s>

<s>Vanjske poveznice</s>

<s>Terry Fox Run internetske stranice</s>

<s>Kanadski sportisti
Zdravstveni aktivisti</s>

